Varem Postimehes, Eesti Päevalehes ja TV3-s ametis olnud Tuuli Koch püüdis kahelt noormehelt ja ühelt noorikult välja meelitada soovi Eestisse naasmiseks. Paraku ei väljendanud ükski hättasattunuist, kellest üks noormeestest oma sõnul lausa paadi all elas, Eestisse tagasituleku soovi. Sama noormees viskas sealjuures fraasi:  "Mõttetu maa!" Kõik kolm olid nõus kannatama elustiilist johtuvalt ebamugavusi, kuid viie rikkama Euroopa riigi hulka pürgivale ja Põhjamaade tiigriks saavale kodumaale naasta ei soovinud. Miks? Ilmselt suudavad Hispaanias väärikuse säilitada ka kodutud, kes saatsid end ebaväärikalt ja rumalalt ülal pidanud reporteri pikale lainele.